Отчетен доклад

За работата на НЧ „Пробуда 192” с.Радево

 Уважаеми членове на Народно читалище „Пробуда 1929” с.Радево,

 Днес сме се събрали да направим равносметка на изминалата 2018 година на това какво сме свършили и какво не.....

 През изминалата година трудно вървеше работата на читалището ни.

 Читалището съвместно с пенсионерския клуб организира честване на Бабин ден с пресъздаване на ритуала „Поливане”. Отбелязан бе празника Трифон Зарезан , Деня на самодееца бе отбелязан с хумористична викторина. Чествахме 1 ноември – Денят на народните будители. Декември отбелязахме коледните празници.

 За съжаление не участвахме в Прегледите на любителското творчество, но взехме участие в организираната от Община Нова Загора кулинарна изложба „Шарена трапеза” където взехме първа награда за автентично ястие.

 Организиран бе традиционния концерт по повод празника на селото – 24 май с участието на фолклорна танцова формация „Всички стъпки” с ръководител Стоян Петров и певческа формация АЕДА към Школата по изкуствата „Илия Аврамов” с ръководител Велина Стайкова.

 За библиотеката бяха дарени 77 книги и закупени 14 и за поредна година направихме абонамент за един вестник.

 За изминалата година членски внос са платили 24 члена.

 Това е краткия отчет за работата на читалището и библиотеката.

 Пожелавам на всички здраве, бодър дух и по голяма активност като членове на читалището при организиране честването на Деветдесет години НЧ „Пробуда 1929” с. Радево.

 Председател:

 Р. Недялкова